Sofia Aleksejewna van Rusland - Wikipedia
Sofia Aleksejewna van Rusland
Hierdie naam is volgens die Oos-Slawiese gebruik; die patroniem is Aleksejewna.
Sofia Aleksejewna (Russies: Софья Алексеевна; 27 September [O.S. 17 September] 1657 - 14 Julie [O.S. 3 Julie] 1704) was van 1682 tot 1689 regent van die Tsaredom van Rusland. Sy het regeer namens haar broer, Iwan V, en halfbroer, Pieter die Grote, wat as medetsaars gekies is ná die dood van Sofia en Iwan se broer, tsaar Fjodor III. Iwan was liggaamlik en geestelik gestrem en Pieter was maar tien jaar oud toe sy broer dood is en te jonk om te regeer.
Regent van Rusland
1682–1689 as regent
27 September [O.S. 17 September] 1657
14 Julie [O.S. 3 Julie] 1704
Sy het met ’n ystervuis regeer en het nie geskroom om gewelddadige taktieke te gebruik nie. Haar bewind was soveel meer besonders omdat vroue in daardie tyd gewoonlik in die openbaar sluiers gedra en opgepas is, en nie openlik aan enige politieke bedrywighede deelgeneem het nie.
In 1689 het Pieter Sofia na die Nowodewitsji-klooster gestuur om ’n non te word nadat sy probeer het om die bewind oor te neem. In 1696 het die sieklike Iwan gesterf en van toe af was Pieter die alleenheerser.
↑ Massie, Robert K. Peter the Great, His Life and World, 1980, ch. "Old Muscovy" bl. 31ff.
Hughes, Lindsey. Sophia, Regent of Russia: 1657–1704. New Haven, CT; Londen: Yale University Press, 1990 (hardeband, ISBN 0-300-04790-8).
Ontsluit van "https://af.wikipedia.org/w/index.php?title=Sofia_Aleksejewna_van_Rusland&oldid=1796736"